**Edward John Frank Howe** (\* 29. novembrer 1977, Amersham, Anglicko) je anglický profesionálny futbalový tréner a bývalý profesionálny hráč. Je trénerom klubu Newcastle United, ktorý pôsobí v Premier League.

Howe hral počas svojej futbalovej kariéry na pozícií obrancu. Väčšinu kariéry strávil v AFC Bournemouth. Za klub hral už v mládežníckych kategóriách a následne hral osem rokov v seniorskom tíme. V roku 2002 z klubu odišiel ale vrátil sa do neho v roku 2004 a hral v ňom ešte ďalšie tri sezóny. V roku 2007 za Bournemouth ukončil svoju hráčsku kariéru. V nasledujúcom roku sa stal trénerom klubu. Pod jeho vedením sa klub vyhol zostupu do nižšej súťaže. [chýba zdroj]

Po krátkom pôsobení ako tréner v Burnley sa Howe vrátil do Bournemouthu a priviedol ich k dvom postupom v troch sezónach, čím sa dostali do najvyššej ligy anglického futbalu.   Bournemouth sa v Premier League udržal päť sezón, ale v roku 2020 klub utrpel zostup do Championship. Po zostupe klubu sa vzdal funkcie trénera Bournemouthu. V čase svojho odchodu bol Howe najdlhšie slúžiacim trénerom v Premier League. Po takmer roku sa Howe vrátil do trénerského života a stal sa trénerom Newcastle United.

Hráčska kariéra
---------------

Howe sa narodil v Amershame, Buckinghamshire. Keď bol Howe ešte malý jeho rodina sa presťahovala do Verwoodu v Dorsete a tu neskôr začal svoju futbalovú kariéru v miestnych mládežníckych tímoch Rossgarth a Parley Sports. Svoju profesionálnu kariéru začal v AFC Bournemouth. V prvom tíme debutoval v decembri 1995 proti Hull City. Howe sa etabloval ako dôležitý hráč v obrane AFC Bournemouth a v roku 1998 bol vybraný do tímu Anglicka do 21 rokov na turnaji v Toulone.

V marci 2002 podpísal Portsmouth Howea za prestupový poplatok vo výške 400 000 libier, čím sa stal prvým podpisom nového trénera klubu Harryho Redknappa. Krátko po podpise zmluvy si Howe poranil koleno pri jeho debute proti Prestonu North End. Zranenie bolo natoľko vážne, že ho vyradilo z hry na celú sezónu.

Vrátil sa na úvodný zápas sezóny 2002/03 proti Nottinghamu Forest, ale už po deviatich minútach si opäť poranil koleno a znovu ho to vyradilo z hry na celú sezónu. Do plnej kondície sa vrátil až v januári 2004 po 18 mesiacoch mimo hry. Bol poslaný na hosťovanie do Swindon Town, ale za klub nenastúpil ani do jedného zápasu.

Portsmouth poslal Howea na hosťovanie do jeho rodného AFC Bournemouth na prvé tri mesiace sezóny 2004/05. Po dvoch sezónach sužovaných zraneniami v Portsmouthe sa ukázal ako úspešný pri svojom návrate do svojho detského klubu. Keďže klub bol vo veľmi zlom finančnom stave, fanúšikovia sa spojili a vytvorili kampaň "Eddieshare". Kampaň slúžila na financovanie prestupového poplatku, aby sa Howe mohol do klubu vrátiť natrvalo. Počas niekoľkých dní od vytvorenia sa vyzbieralo 21 000 libier, z ktorých sa zafinancoval požadovaný poplatok za prestup. Po ďalších troch sezónach a viac ako 270 zápasoch za klub ho zranenia v roku 2007 prinútili odísť do hráčskeho dôchodku. Následne prešiel na trénerskú kariéru.

Trénerská kariéra
-----------------

### AFC Bournemouth

Howe sa vrátil do AFC Bournemouth ako tréner mládeže pod vedením Jimmyho Quinna a prevzal funkciu manažéra, keď bol Quinn 31. decembra 2008 odvolaný  Aj keď jeho dva zápasy, ktoré mal na starosti ako tréner sa skončili prehrou, 19. januára 2009 bol najatý ako tréner A klubu a napriek 17-bodovému manku vyviedol klub z pásma zostupu.

Na začiatku sezóny 2009/10 Howe vyhral osem z deviatich zápasov, čo je klubový rekord. V novembri 2009 oslovil Howea klub pôsobiaci v EFL Championship Peterborough United a ponúkol aby nahradil Darrena Fergusona ako ich trénera, ale Howe ich ponuku odmietol.

Napriek tomu, že klubové prestupové embargo zostalo v platnosti po zvyšok sezóny, AFC Bournemouth si po dvoch rokoch v štvrtej lige zabezpečil 24. apríla 2010 postup do League One po výhre 2:0 vonku na ihrisku Burton Albion. 

Začiatkom roka 2011 Howea oslovilo niekoľko ďalších klubov, ale 11. januára oznámil, že zostáva v AFC Bournemouth.  14. januára 2011 sa však Howe stal novým trénerom Burnley po tom, čo sa klub s AFC Bournemouth. 

### Burnley

16. januára 2011 bol Howe vymenovaný za nového trénera Burnley a s klubom podpísal zmluvu na tri a pol roka. Prvý zápas pod jeho vedením Burnley odohralo 22. januára 2011 v Scunthorpe. Zápas sa skončil remízou 0:0. Burnley pod vedením Eddiieho skončilo na 8. mieste v Championship v sezóne 2010/11 a na 13. mieste v sezóne 2011/12.   Z Burnley odišiel v októbri 2012 z "osobných dôvodov". 

### Návrat do AFC Bournemouth

V októbri 2012 sa opäť ako tréner pripojil k svojmu bývalému klubu AFC Bournemouth. 

20. apríla 2013 klubu zaistil postup z League One do EFL Championship po tom ako klub skončil v ligovej tabuľke na druhom mieste. 

V sezóne 2013-14 skončil AFC Bournemouth na desiatom mieste.

27. apríla 2015 klubu zaistil postup z EFL Championship do Premier League.

Howe doviedol AFC Bournemouth k udržaniu sa v Premier League vo svojej prvej sezóne v najvyššom futbale. Klub v ligovej tabuľke skončil na 16. mieste, vďaka čomu mal náskok piatich bodov od zóny zostupu. V ešte lepšom ťažení v sezóne 2016/2017 skončil AFC Bournemouth deviaty. O rok neskôr Bournemouth v lige skončil na 12. mieste.

 Howe ako tréner Bournemouthu v roku 2017
Howeov tím skončil na 14. mieste v Premier League v sezóne 2018/19, ale 5-ročné pôsobenie klubu v Premier League sa skončilo v sezóne 2019/20 po tom ako klub skončil na 18. mieste.

1. augusta 2020 AFC Bournemouth oznámilo, že Howe opustil klub po vzájomnej dohode. Klub trénoval 8 rokov. V Bournemouthe sa preslávil tým, že do klubu priviedol mladých hráčov, zlepšil ich a predával ich ďalej so značným finančným ziskom.

V máji 2021 Howe odmietol ponuku stať sa trénerom Celticu.

### Newcastle United

8. novembra 2021 bol Howe vymenovaný za trénera Newcastle United a s klubom podpísal zmluvu do leta 2024.

Jeho menovanie v Newcastle ho tiež spojilo s bývalými hráčmi v AFC Bournemouth, ako sú Callum Wilson, Matt Ritchie a Ryan Fraser.

20. apríla 2022, po víťazstve 1:0 nad Crystal Palace Howe nasmeroval Newcastle k šiestemu domácemu víťazstvu za sebou, čo bolo prvýkrát, čo klub dosiahol takýto výkon od roku 2004 a to pod vedením Sira Bobbyho Robsona. Doviedol Newcastle k 11. miestu v Premier League po 12 víťazstvách v posledných 18 zápasoch sezóny a zabezpečil, aby sa Newcastle stal prvým tímom v histórii Premier League, ktorý sa vyhol zostupu po tom ako nevyhral žiadny z prvých 14 zápasov, ktoré odohral. 5. augusta 2022 bol Howe odmenený dlhodobou zmluvou v klube.

31. januára 2023 Howe doviedol Newcastle do finále ligového pohára po celkovom víťazstve 3:1 nad Southamptonom. Bolo to prvé pohárové finále klubu po viac ako 23 rokoch. Vo finále Newcastle prehral 2:0 nad Manchestrom United.

22. mája 2023, Newcastle uhral bezgólovú remízu proti Leicestru City a to znamenalo, že Newcastle sa v ligovej tabuľke umiestnil na štvrtej priečke. Klub sa teda kvalifikoval do skupinovej fázy Ligy majstrov UEFA. Bola to prvá účasť klubu v tejto súťaži od sezóny 2002/03.

Osobný život
------------

Howe a jeho manželka Vicki majú troch synov. Jeho detský klub bol Everton. Počas pandémie koronavírusu v roku 2020 sa Howe stal prvým trénerom Premier League, ktorý si dobrovoľne znížili plat.  Jeho nevlastný brat Steve Lovell je skautom v AFC Bournemouth.Šablóna:Updated

Úspechy
-------

**AFC Bournemouth**

* EFL Championship: 2014/15
* vicemajster EFL League One: 2012/13
* vicemajster EFL League Two: 2009/10

**Newcastle United**

* EFL Cup: (2. miesto - 2022/23)

**Individuálne**

* Tréner mesiaca Football League One: november 2012, apríl 2013
* Tréner mesiaca EFL Championship: október 2014, marec 2015
* LMA tréner roka: 2015
* Tréner mesiaca FA Premier League: marec 2017, január 2018, október 2018, február 2022, október 2022

Referencie
----------

1. ↑  FIFIELD, Dominic. Eddie Howe writes new chapter for AFC Bournemouth – now for the legacy. *The Guardian* (London), 28 April 2015. Dostupné online.
2. ↑  HASSAN, Nabil. Bournemouth achieving the impossible – chairman Jeff Mostyn. *BBC Sport*, 28 April 2015. Dostupné online.
3. ↑   Eddie Howe set to become Premier League's longest-serving active boss as Arsene Wenger prepares to depart Arsenal. *Bournemouth Echo*, 20 April 2018. Dostupné online [cit. 2019-04-15].
4. 1 2 3 4   *The return of Eddie Howe* [online]. AFC Bournemouth. Dostupné online. Archivované 2015-12-22 z originálu.
5. ↑   What's Cherries manager Eddie Howe really like?. *Bournemouth Echo*, 14 January 2011. Dostupné online [cit. 2015-08-22].
6. ↑  . Dostupné online.
7. ↑   *The return of Eddie Howe* [online]. AFC Bournemouth. Dostupné online. Archivované 2015-12-22 z originálu.
8. ↑   *Preston 2–0 Portsmouth* [online]. 30 March 2002, [cit. 2012-03-23]. Dostupné online.
9. ↑   *Portsmouth 2–0 N Forest* [online]. 10 August 2002, [cit. 2012-03-23]. Dostupné online.
10. ↑   *Quinn parts company with Cherries* [online]. 1 January 2009. Dostupné online.
11. ↑   *My heart is at Bournemouth — Howe* [online]. 12 November 2009. Dostupné online.
12. ↑   *League Two Focus: Bournemouth promoted* [online]. 25 April 2010, [cit. 2010-06-20]. Dostupné online.
13. ↑   *Bournemouth manager Eddie Howe to stay at Dean Court* [online]. 11 January 2011. Dostupné online.
14. ↑   Cherries: Howe agrees terms with Burnley (Updated). *Bournemouth Echo*. Dostupné online [cit. 2015-04-28].
15. ↑   *Howe confirmed as Burnley manager* [online]. 16 January 2011. Dostupné online.
16. ↑   *Eddie Howe appointed Burnley manager* [online]. [Cit. 2015-04-28]. Dostupné online.
17. ↑   *Scunthorpe 0–0 Burnley* [online]. 22 January 2011, [cit. 2015-04-28]. Dostupné online.
18. ↑   *Burnley 2010–11* [online].. Dostupné online. Archivované 2015-01-10 z originálu.
19. ↑  . Dostupné online.
20. ↑   *Eddie Howe: I had to leave Burnley for AFC Bournemouth* [online]. 13 October 2012. Dostupné online.
21. ↑   *Bournemouth 2012–13* [online].. Dostupné online. Archivované 2015-05-11 z originálu.
22. ↑   *Bournemouth 2013–14* [online].. Dostupné online. Archivované 2015-05-11 z originálu.
23. ↑  MARTIN, Andy. Never been a day like it! Cherries achieve the impossible dream of Premier League football. *Bournemouth Echo*. Dostupné online [cit. 2015-04-28].
24. ↑   PICTURES: Cherries claim Leicester draw to seal ninth-place Premier League finish. *Bournemouth Echo*. Dostupné online.
25. ↑   *PICTURES: Cherries claim Leicester draw to seal ninth-place Premier League finish* [online].. Dostupné online.
26. ↑   *Everton 1–3 AFC Bournemouth* [online]. 26 July 2020. Dostupné online.
27. ↑   *Statement: Eddie Howe Leaves Club by Mutual Consent* [online]. AFC Bournemouth, 1 August 2020. Dostupné online.
28. ↑  MCLAUGHLIN, Chris. Celtic talks with Howe at advanced stage. *BBC Sport*, 1 April 2021. Dostupné online [cit. 2021-04-02].
29. ↑  MCLAUGHLIN, Chris. *Celtic: Eddie Howe rejects managerial vacancy 'for reasons outwith his or Celtic's control'* [online]. 28 May 2021, [cit. 2021-05-29]. Dostupné online.
30. ↑   *Eddie Howe: Newcastle appoint former Bournemouth manager as replacement for Steve Bruce* [online]. 8 November 2021. Dostupné online. Archivované 2021-11-08 z originálu.
31. ↑   *Newcastle appoint Howe as head coach* [online]. [Cit. 2021-11-09]. Dostupné online.
32. ↑   *Newcastle United 1–0 Crystal Palace* [online]. BBC Sport, [cit. 2022-04-20]. Dostupné online.
33. ↑   *Burnley 1–2 Newcastle United* [online]. [Cit. 2022-05-22]. Dostupné online.
34. ↑   *Eddie Howe agrees new long-term contract* [online]. [Cit. 2022-08-05]. Dostupné online.
35. ↑   Newcastle beat Southampton to reach EFL Cup final. *BBC Sport*. Dostupné online [cit. 2023-02-01]. (po anglicky)
36. ↑  EFL. *Homepage* [online]. EFL, [cit. 2023-09-11]. Dostupné online. (po anglicky)
37. ↑  CUNNINGHAM, Jack. *When did Newcastle last play in the Champions League? Toon end exile* [online]. 22 May 2023. Dostupné online.
38. ↑   Eddie and Vicki Howe welcome their third son into the world. *Bournemouth Echo*, 21 March 2019. Dostupné online.
39. ↑   Eddie Howe: My Everton dream – and how I started supporting the Blues. *Liverpool Echo*, 3 May 2016. Dostupné online.
40. ↑   *Eddie Howe first Premier League boss to take pay cut* [online]. 1 April 2020. Dostupné online.
41. ↑   *Eddie Howe's brother that played for Aberdeen and Dundee* [online]. April 2021. Dostupné online.

Zdroj
-----

*Tento článok je čiastočný alebo úplný preklad článku Eddie Howe na anglickej Wikipédii.*